钦定古今图书集成/明伦汇编/氏族典/第123卷 > 陈舜申
## 钦定古今图书集成/明伦汇编/氏族典/第123卷 > 陈舜申

按《尚友录》：舜申字休谟，连江人。七岁能属文。淳熙中，
举进士，历衡阳、秭归教授，累迁知漳浦县，有惠政，迁
著作郎。入对，以正心任人为先，直而不讦。上皆嘉纳，
由是有忌之者，遂主管武夷冲祐观。起参议淮阃，未
赴卒。舜申以学问淑后进，以行义率乡里，以节操立
朝廷，以义方教子孙。所著有《易鉴》《语》《孟》《中庸》《大学集
解》《浑灏发旨》《审是集》、“《兵书订解》及《高斋文集》。”